Li ptit Lidjwès (gazete)

Li ptit Lidjwès (di s' vraiy no, Li P’tit Ligeoès), c' esteut ene gazete e walon ki parexheut a Lidje, totes les samwinnes.

Elle ataca e 1897.Si on carcule a pårti do limero do 10 do moes d' måss 1907, ki c' est ddja s' dijhinme anêye. Dazår k' ele finixha e 1914, avou l' guere, s' ele tina l' côp discae la .

Ele si scrijheut e-n ene ortografeye di dvant Feller.

 Discrijhaedje 
C' esteut ene gazete di cwate grandès pådjes (ene grandès foye ployeye a deus), tchaeke fijhant 49 cm so 32 cm, so papî d' gazete .

I shonne ki l' tiestire k' est la e 1907 åye sitou mådjinêye pa Emile Wiket e 1905. On î pleut lére:

«Li P'tit LIGEOÈS paraitant totes les samaines» (Li Ptit Lidjwès, parexhant totes les samwinnes).

Bureaux: Rowe inte-deux-ponts, 39, LIGE (Buros: Rowe Inte-deus-ponts, Lidje).

Abon'mints : ine an: treus frs; six meus: on fr treus qwârts. (Abounmint : èn an: troes francs; shijh moes: on franc troes cwårts).

Eyet come divize, c' esteut.
Nosse vîx wallon n's'apprind nin d'vins les lîvesMins n'fèye qu'on l'sét, tote si vèye on l' ritindNosse vî walon n' s' aprind nén dins les lives.Mins ene feye k' on l' sait, tote si veye, on l' ritént. (Joseph Demoulin).

 Sacwants scrijheus 
 Publiyant des tecses 
 Joseph Halleux
 Charles Brahy
 Joseph Braun
 Joseph Fournal
 Joseph Pirnay
 Vindant leus pîces di teyåte ezès buros del gazete 
 Joseph André (1878)
 Henri Baron
 Jules Borguet
 François Collin
 Joseph Crochet, 
 Joseph Demoulin
 Hubert Désamoré
 Joseph Duysenx
 Lambert Etienne
 Alphonse Gillard
 Jules Humblet
 Joseph-Antoine Hannay
 Joseph Kools
 Louis Lagauche
 Victor Malcorps
 Lucien Motmans
 Georges Paulus
 Guillaume Quintin
 Achille Rodembourg
 Dieudonné Salme
 Louis Wesphal
 Joseph Willemdjivêye riprinjhe al pådje 4 do limero do 10 di måss 1907.
 Rilomêye 
Emey les djins k' ont scrît e walon après k' il åyénxhe léjhou "Li ptit Lidjwès" : Guillaume ApollinaireConferince da François Duysinx so Guillaume Apollinaire å Coirneu a Hu. eyet Robert Boxus.

 Sourdant 

Ptit Lidjwes